Бадштубер 2010 оны Дэлхийн аваргад оролцох Германы шигшээ багийн урьдчилсан бүрэлдэхүүнд анх шигшээ багтаа дуудагдаж байсан. Шигшээ багийнхаа төлөө анхны тоглолтоо 2010 оны 5-р сарын 29-нд Унгарийн эсрэг хийж байсан. Тэрээр дэлхийн аваргын өмнөх нөхөрсөг тоглолтуудад сайн тоглож байсан учир Йохим Лёв түүнийг дэлхийн аваргад оролцох германы шигшээ багийн бүрэлдэхүүнд багтаасан байна. Тэрээр германы шигшээ багийн дэлхийн аваргын нээлтийн тоглолтод гараанд гарч тоглосон ба тухайн тоглолтод германчууд Австралийн шигшээ багийг 4-0 -ийн харьцаатай бут ниргэн хожсон байна. Мөн тэрээр дараагийн буюу Сербтэй хийсэн тоглолтод гараанд гарч тоглосон боловч хангалттай сайн тоглож чадаагүй юм. Энэхүү тоглолтод германчууд 1-0 -ийн харьцаатай ялагдал хүлээжээ. Иймд тэрээр гарааны эрхээ Жером Боатенгд алдсан.